Ανακοίνωση της Επιτροπής σχετικά με την κατάσταση των προτιμησιακών συμφωνιών που προβλέπουν διαγώνια σώρευση της καταγωγής μεταξύ της Κοινότητας, της Βουλγαρίας, της Ελβετίας (συμπεριλαμβανομένου του Λιχτενστάιν), της Τσεχικής Δημοκρατίας, της Εσθονίας, της Ουγγαρίας, της Ισλανδίας, της Λιθουανίας, της Λετονίας, της Νορβηγίας, της Πολωνίας, της Ρουμανίας, της Σλοβενίας, της Σλοβακικής Δημοκρατίας και της Τουρκίας

(2002/C 100/05)

Τα άρθρα 3 και 4 του πρωτοκόλλου για τον καθορισμό της έννοιας "καταγόμενα προϊόντα" ή "προϊόντα καταγωγής" και τις μεθόδους διοικητικής συνεργασίας των προτιμησιακών συμφωνιών που έχουν συναφθεί μεταξύ της Ευρωπαϊκής Κοινότητας και της Βουλγαρίας, της Ελβετίας, της Τσεχικής Δημοκρατίας, της Εσθονίας, της Ουγγαρίας, της Ισλανδίας, της Λιθουανίας, της Λετονίας, της Νορβηγίας, της Πολωνίας, της Ρουμανίας, της Σλοβενίας, της Σλοβακικής Δημοκρατίας και της συμφωνίας μεταξύ της Ευρωπαϊκής Κοινότητας Άνθρακα και Χάλυβα και της Τουρκίας, καθώς και το άρθρο 3 του πρωτοκόλλου 4 της συμφωνίας για τον Ευρωπαϊκό Οικονομικό Χώρο, καθιερώνουν διαγώνια σώρευση της καταγωγής μεταξύ των εν λόγω χωρών.

Βάσει της παραγράφου 4 των εν λόγω διατάξεων, η Κοινότητα και οι σχετικές χώρες διαβιβάζουν αμοιβαία, μέσω της Ευρωπαϊκής Επιτροπής, τα λεπτομερή στοιχεία των αντίστοιχων συμφωνιών και των κανόνων καταγωγής, που εφαρμόζονται στις σχέσεις με τις άλλες χώρες. Η Ευρωπαϊκή Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων (σειρά C) την ημερομηνία κατά την οποία μπορεί να εφαρμοστεί η σώρευση που προβλέπεται στο άρθρο αυτό από τις χώρες που πληρούν τις αναγκαίες προϋποθέσεις.

Ο πίνακας που ακολουθεί παρουσιάζει την κατάσταση των συμφωνιών που έχουν συναφθεί μεταξύ των χωρών που συμμετέχουν στην εν λόγω σώρευση, όπως αυτή προκύπτει από τις ανακοινώσεις που έχουν λάβει οι ενδιαφερόμενες χώρες, και περιλαμβάνει τις ημερομηνίες έναρξης ισχύος των αντίστοιχων πρωτοκόλλων για τους κανόνες καταγωγής καθώς και των τροποποιήσεών τους.

ΚΑΤΑΣΤΑΣΗ ΤΩΝ ΣΥΜΦΩΝΙΩΝ ΕΛΕΥΘΕΡΩΝ ΣΥΝΑΛΛΑΓΩΝ ΠΟΥ ΠΡΟΒΛΕΠΟΥΝ ΤΗΝ ΕΦΑΡΜΟΓΗ ΤΗΣ ΔΙΑΓΩΝΙΑΣ ΣΩΡΕΥΣΗΣ ΜΕΤΑΞΥ ΤΗΣ ΕΚ, ΤΩΝ ΧΩΡΩΝ ΤΗΣ ΣΕΣΚΕ, ΤΩΝ ΧΩΡΩΝ ΕΖΕΣ, ΤΩΝ ΚΡΑΤΩΝ ΤΗΣ ΒΑΛΤΙΚΗΣ ΚΑΙ ΤΗΣ ΤΟΥΡΚΙΑΣ

>ΘΕΣΗ ΠΙΝΑΚΑ>

Επεξήγηση:

- Δεν έχει συναφθεί ΣΕΣ.

ΜΔ Δεν έχει ακόμη δημοσιευθεί.

1. Καθιέρωση της "πανευρωπαϊκής σώρευσης".

2. Προσχώρηση της Τουρκίας στην ομάδα χωρών που εφαρμόζουν την "πανευρωπαϊκή σώρευση" - ημερομηνία στόχου 1η Ιανουαρίου1999.

3. Καθιέρωση του ευρώ και ορισμένες τροποποιήσεις στους κανόνες των καταστάσεων - ημερομηνία στόχου 1η Ιανουαρίου 2000.

00.00.0000 Στις περιπτώσεις που οι χώρες θέτουν σε εφαρμογή μεταξύ τους τις τροποποιημένες διατάξεις των συμφωνιών ή τις ίδιες τις συμφωνίες σε διαφορετικές ημερομηνίες, οι ημερομηνίες αυτές αναγράφονται με έντονους χαρακτήρες. Οι σχετικές διατάξεις μπορούν να αρχίσουν να εφαρμόζονται στις εμπορικές σχέσεις μεταξύ των χωρών αυτών στις εν λόγω ημερομηνίες.

ΣΗΜΕΙΩΣΗ:

Η Βουλγαρία, η Τσεχική Δημοκρατία, η Ουγγαρία, η Πολωνία, η Ρουμανία, η Σλοβακία και η Σλοβενία είναι μέλη της ΣΕΣΚΕ (Συμφωνία Ελευθέρων Συναλλαγών της Κεντρικής Ευρώπης), η οποία περιλαμβάνει μόνο ένα πρωτόκολλο καταγωγής (αριθμός 7) που επιβάλλει τη διαγώνια σώρευση μεταξύ των χωρών αυτών στο πλαίσιο της πανευρωπαϊκής σώρευσης.